

**การมีส่วนร่วมของผู้บริหาร**

**ในการส่งเสริมหน่วยงานด้านคุณธรรมและความโปร่งใส**




**กิจกรรมประกาศเจตจำนงสุจริตของผู้บริหาร**

**องค์การบริหารส่วนตำบลมะเกลือเก่า**





นายเอกชัย พรหมพันธ์ใจ นายกองค์การบริหารส่วนตำบลมะเกลือเก่า ได้กล่าวแสดงเจตจำนงสุจริตของผู้บริหาร และนำผู้บริหาร สมาชิก อบต. ข้าราชการ และพนักงานองค์การบริหารส่วนตำบลมะเกลือเก่าทุกคน ร่วมกันแสดงสัญลักษณ์การต่อต้านการทุจริตคอร์รับชั่น ในวันที่ 2 เมษายน พ.ศ. 2564 ณ ศูนย์การเรียนรู้เศรษฐกิจพอเพียงตามแนวพระราชดำริ เขาสามสิบส่าง ตำบลมะเกลือเก่า อำเภอสูงเนิน จังหวัดนครราชสีมา





**คำกล่าวแสดงเจตจำนงสุจริตของผู้บริหาร**

**นายเอกชัย พรหมพันธ์ใจ**

**นายกองค์การบริหารส่วนตำบลมะเกลือเก่า**



ข้าพเจ้า ขอแสดงเจตจำนงสุจริต ต่อบุคลากร สมาชิก อบต. และประชาชนตำบลมะเกลือเก่าว่า

ข้าพเจ้า จะปฏิบัติหน้าที่ ด้วยความซื่อสัตย์ สุจริต มีความโปร่งใส และ

มีคุณธรรมในการปฏิบัติหน้าที่ การบริหารงานอย่างเต็มกำลังและความสามารถ

โดยคำนึงถึงผลประโยชน์ของประชาชน และประเทศชาติเป็นสำคัญ

ข้าพเจ้าจะปฏิบัติหน้าที่และสนับสนุนการดำเนินงานป้องกันและปราบปราม

การทุจริตในภาครัฐ ด้วยสำนึกและตระหนักในความรับผิดชอบที่มีอยู่

ข้าพเจ้าจะบริหารงาน โดยยึดหลักธรรมาภิบาล และจะยืนหยัดต่อต้าน

การทุจริตอย่างเข้มแข็ง

การบริหารงานและการขับเคลื่อนพัฒนาองค์การบริหารส่วนตำบลมะเกลือเก่า จะรับฟังและนำข้อคิดเห็น ข้อเสนอแนะ

จากข้าราชการ ภาคเอกชน ภาคประชาสังคม และประชาชนมาใช้ใน

การบริหารงานหรือปรับปรุงการบริหารงาน เพื่อสร้างการมีส่วนร่วมจากทุกภาคส่วน



(นายเอกชัย พรหมพันธ์ใจ)

นายกองค์การบริหารส่วนตำบลมะเกลือเก่า

****

**การมีส่วนร่วมของผู้บริหาร**

**ในการส่งเสริมหน่วยงานด้านคุณธรรมและความโปร่งใส**

**โครงฝึกอบรมการปฏิบัติงานตามหลักธรรมาภิบาลผู้บริหาร สมาชิก อบต.**

**พนักงานส่วนตำบลและพนักงานจ้าง องค์การบริหารส่วนตำบลมะเกลือเก่า**





**นายเอกชัย พรหมพันธ์ใจ นายกองค์การบริหารส่วนตำบละมะเกลือเก่า เป็นประธานในพิธีเปิดโครงการฝึกอบรม การปฏิบัติงานตามหลักธรรมาภิบาลผู้บริหาร สมาชิก อบต. พนักงานส่วนตำบลและพนักงานจ้าง องค์การบริหารส่วนตำบลมะเกลือเก่า โดยมี นายทองใบ หนูไพล ผู้อำนวยการมาตรฐานการบริหารงานบุคคลส่วนท้องถิ่น สำนักงานส่งเสริมการปกครองท้องถิ่นจังหวัดนครราชสีมา และนายพรชัย แก้วประเสริฐ วิทยากรด้านการพัฒนาทรัพยากรมนุษย์และองค์การให้กับหน่วยงานภาครัฐและเอกชน ให้เกียรติเป็นวิทยากรในวันที่ 2 และวันที่ 4 – 5 เมษายน 2564**

**ณ ศูนย์การเรียนรู้เศรษฐกิจพอเพียงตามแนวพระราชดำริ เขาสามสิบส่าง ตำบลมะเกลือเก่า อำเภอสูงเนิน**

**และอำเภอวังน้ำเขียว จังหวัดนครราชสีมา**



**การมีส่วนร่วมของผู้บริหาร**

**ในการส่งเสริมหน่วยงานด้านคุณธรรมและความโปร่งใส**

**โครงการพัฒนาศักยภาพครูและผู้ดูแลเด็กของศูนย์พัฒนาเด็กเล็ก**

**“การพัฒนาคุณภาพมาตรฐาน ครูและบุคลากรทางการศึกษาของศูนย์พัฒนาเด็กเล็ก ตามหลักธรรมภิบาล”**

**องค์การบริหารส่วนตำบลมะเกลือเก่า**







นายเอกชัย พรหมพันธ์ใจ นายกองค์การบริหารส่วนตำบลมะเกลือเก่า เป็นประธานในพิธีเปิดโครงการโครงการพัฒนาศักยภาพครูและผู้ดูแลเด็กของศูนย์พัฒนาเด็กเล็ก **“การพัฒนาคุณภาพมาตรฐาน ครูและบุคลากรทางการศึกษาของศูนย์พัฒนาเด็กเล็ก ตามหลักธรรมาภิบาล”** องค์การบริหารส่วนตำบลมะเกลือเก่า ได้รับเกียรติจาก นายทองใบ หนูไพล ผู้อำนวยการมาตรฐานการบริหารงานบุคคลส่วนท้องถิ่น สำนักงานท้องถิ่นจังหวัดนครราชสีมา และนายก่อการ ฝอดสูงเนิน หัวหน้าฝ่ายแผนงานและโครงการ นักบริหารงานการศึกษา ระหว่างวันที่ 28 กุมภาพันธ์ - 2 มีนาคม 2564

ณ ศูนย์การเรียนรู้เศรษฐกิจพอเพียงตามแนวพระราชดำริ เขาสามสิบส่าง ตำบลมะเกลือเก่า อำเภอสูงเนิน

และอำเภอวังน้ำเขียว จังหวัดนครราชสีมา